作者:李白
標題:讀諸葛武侯傳，書懷贈長安崔少府叔封昆季
內容:漢道昔雲季，群雄方戰爭。霸圖各未立，割據資豪英。赤伏起頹運，臥龍得孔明。當其南陽時，隴畝躬自耕。魚水三顧合，風雲四海生。武侯立岷蜀，壯志吞鹹京。何人先見許，但有崔州平。餘亦草間人，頗懷拯物情。晚途值子玉，華髮同衰榮。託意在經濟，結交為弟兄。毋令管與鮑，千載獨知名。